Λάρνακα, 21/03/2024

**«Υπεύθυνο σήμερα, βιώσιμο αύριο»: Η Lidl Κύπρου με το βλέμμα στραμμένο στην Κύπρο του μέλλοντος**

**Στο πλαίσιο δημοσιογραφικής εκδήλωσης, η εταιρεία παρουσίασε το αποτύπωμά της στην κυπριακή οικονομία, την κοινωνία και το περιβάλλον, καθώς και το στρατηγικό της πλάνο****.**

Εκδήλωση αφιερωμένη στο **όραμά της για ένα βιώσιμο αύριο** πραγματοποίησε η **Lidl Κύπρου** την Πέμπτη 21 Μαρτίου 2023 στις εγκαταστάσεις της Lidl Food Academy στο κέντρο της Λευκωσίας, παρουσία του αξιότιμου Υπουργού Ενέργειας, Εμπορίου και Βιομηχανίας, **κ. Γιώργου Παπαναστασίου**, καθώς και άλλων εκπροσώπων θεσμικών φορέων και συνεργατών της εταιρείας, αλλά και εκπροσώπων των ΜΜΕ.

O κ. **Martin Brandenburger, Πρόεδρος της Διοίκησης της Lidl Κύπρου**, ανακοίνωσε το **στρατηγικό πλάνο** της εταιρείας για την ανάπτυξη και βιωσιμότητα της οικονομίας, της κοινωνίας και του περιβάλλοντος, ενώ παρουσιάστηκαν στοιχεία από τη [μελέτη κοινωνικο-οικονομικής επίδρασης](https://corporate.lidl.com.cy/el/responsibility/dimosieuseis/socioeconomic-impact-reports) της Lidl Κύπρου για το οικονομικό έτος 2022-2023, η οποία προσδιορίζει και αξιολογεί τις επιδράσεις που δημιουργούνται από τη λειτουργία της εταιρείας στην Κύπρο, για την οικονομία και την κοινωνία της χώρας.

«*Στεκόμαστε* ***με συνέπεια και πάθος για το καλύτερο****,* ***για πρόοδο και ευημερία****, δίπλα στον καταναλωτή, την οικονομία και τη χώρα μας. Το κάνουμε έχοντας ως πυξίδα μας την* ***υπευθυνότητα****, και στόχο μας να εξυπηρετούμε τις ανάγκες και να δημιουργούμε όφελος για όλες και όλους*», δήλωσε χαρακτηριστικά ο **Martin Brandenburger, Πρόεδρος της Διοίκησης της Lidl Κύπρου**.

Στο πλαίσιο της δημοσιογραφικής διάσκεψης, παρουσιάστηκε το αναπτυξιακό πλάνο της εταιρείας για τα επόμενα τρία χρόνια, το οποίο περιλαμβάνει νέα καταστήματα και συνολικές επενδύσεις άνω των **30 εκατ. ευρώ** για το δίκτυο των καταστημάτων και την αποθήκη της.

Αναφορά έγινε και στους δείκτες της εταιρείας για το οικονομικό έτος 2022-2023, την εφαρμογή πολιτικής **μόνιμης μείωσης τιμών έως και 37% σε πάνω από 380 προϊόντα** ιδιωτικής ετικέτας, αλλά και στην πρόσφατη σημαντική της διάκριση ως η **«Νο.1 εταιρεία στην Κύπρο με την καλύτερη σχέση ποιότητας-τιμής για το έτος 2023/2024»** στα Best Buy Awards, η οποία αποτελεί την επιβεβαίωση της δέσμευσής της για την προσφορά προϊόντων με την καλύτερη σχέση ποιότητας-τιμής.

Κατά τη διάρκεια της εκδήλωσης, παρουσιάστηκε και η στρατηγική βιωσιμότητας που ακολουθεί πιστά η Lidl Κύπρου, καθώς και ενέργειες που συμβάλουν σημαντικά στη στήριξη της τοπικής κοινωνίας. «***Η******βιωσιμότητα και η υπευθυνότητα διατρέχουν οριζόντια το εταιρικό μας οικοσύστημα****. Ευαισθητοποιούν και ενεργοποιούν στρατηγικές και πρακτικές, σε όλο το φάσμα του ESG.*», ανέφερε χαρακτηριστικά και η **Βασιλική Αδαμίδου**, **Διευθύντρια Επικοινωνίας και Εταιρικής Υπευθυνότητας**, η οποία ανέπτυξε θέματα που αφορούν τη δέσμευση της εταιρείας σε θέματα βιωσιμότητας.

Η Lidl Κύπρου δραστηριοποιείται εδώ και σχεδόν 15 χρόνια στην Κύπρο με ήθος και ευθύνη, δημιουργώντας γόνιμες σχέσεις ζωής στον δρόμο για ένα καλύτερο αύριο για τους ανθρώπους και τον πλανήτη.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)